
FORSLAG TIL EKSTERNE REPRESENTANTER TIL Universitetsstyret for perioden 2005-2009

Det vises til styresak S 03-05, der det ble truffet følgende vedtak:
1. Rektor får fullmakt til å oppnevne en nominasjonsgruppe som får i oppdrag å hente inn forslag på eksterne styrekandidater og fremme for styret en begrunnet innstilling.

2. Forslag til kandidater hentes inn vidt, både fra eksterne instanser og internt ved Universitetets avdelinger.

3. Gruppa skal foreslå til sammen 8 personer, like mange kvinner som menn. Gruppas innstilling legges fram for universitetsstyret i møte 7. april 2005.
Utdannings- og forskningsdepartementet (UFD) har i brev av 01.03.2005, bedt om at det fremmes forslag på til sammen 12 personer. UFD har satt frist til 1. april, men vi har fått utsettelse til 8. april med å fremme styrets forslag for UFD.

Rektor har oppnevnt følgende nominasjonsgruppe til å fremme forslag til eksterne styrekandidater:

Rektor Jarle Aarbakke (leder)

Professor Einar Niemi

Overingeniør Jan A. Larssen

Konsulent Julia Holte Sempler 

Universitetsdirektøren er sekretær for gruppen.

Rektor har bedt om forslag til kandidater, både internt ved UiTø og fra eksterne instanser. Følgende eksterne instanser er bedt om forslag: Fylkeskommunene i landsdelen, NHO, LO, Landsdelsutvalget, Norut gruppen, Innovasjon Norge, Polarmiljøsenteret og  Eksportutvalget for fisk.

Vedlagt følger oversikt over innkomne forslag fra både interne og eksterne høringsinstanser, samt hvert enkelt høringssvar.

Innstilling med forslag til vedtak fremlegges på styremøtet den 7. april.

Tromsø, 30.03.2005

	Jan Larsen
	

	universitetsdirektør
	

	
	Håvard Bekkelund

	
	personal- og økonomidirektør


Vedlegg:

· Brev fra UFD av 01.03.2005. 

· Oversikt over mottatte forslag

· Forslag fra interne instanser

· Forslag fra eksterne instanser

Vedtak i sak S 22-05

Forslag til eksterne representanter til universitetsstyret for perioden 2005-2009

Møtedato:
   07. april 2005 

Journalnummer: 200500892-16

Styret gjorde slikt enstemmig vedtak:

Som 4 styremedlemmer innstilles:

Helga Pedersen, fylkesordfører i Finnmark

Heidi Meland, daglig leder ved Kunnskapssenteret i Gildeskål

Yngve Vassmyr, driftsdirektør for Snøhvit (Statoil)

Inge-Bert Täljedal, rektor ved Universitetet i Umeå

Som 4 vararepresentanter innstilles:

Lena Hansen, leder for Riddu-riddu-festivalen, utviklingskonsulent i I Pluss

Truls Møllmann, administrerende direktør Barlindhaug AS, Tromsø

Ingegerd Palmér, rektor ved Luleå tekniske universitet

Kjersti Markusson, fylkesråd for økonomi, Nordland fylkeskommune

Som ytterligere 4 kandidater for det tilfelle at UFD ikke slutter seg til forslaget på de 8 kandidater som nevnt ovenfor innstilles:

Berit Mørland, nestleder for Det nasjonale kunnskapssenter for helse

Per Oskar Kjølaas, biskop Nord-Hålogaland bispedømme

Geir Ove Ystmark, regionsjef i Nord-Norge for FHL havbruk

Trygve Myrvang, administrerende direktør i Norges råfisklag

